[Resep] Lemoenkoek - Maroela Media
Lemoenkoek (Foto: Lapa-uitgewers)
75 ml (5 e) Clover Farmstyle-botter
125 ml (½ k) Clover Krush-lemoensap
30 ml (2 e) Clover Krush-lemoensap
Voorverhit die oond tot 180 °C. Smeer 'n ringkoekpan met 'n deursnee van 26 cm goed met botter. Strooi 'n bietjie koekmeel in die pan en skud die oortollige meel uit.
Verhit die botter en melk saam oor lae hitte tot warm maar nie kokend nie.
Klits die eierwitte styf en klits die strooisuiker geleidelik by.
Gooi die eiergele by en klits tot die mengsel lig en donserig is.
Roer die meelmengsel en melkmengsel beurtelings by die eiermengsel.
Voeg die lemoensap by en roer tot glad.
Skep die beslag in die voorbereide pan en bak dit 30 minute lank of tot 'n toetspen skoon uitkom.
Laat die koek vir 15 minute in die pan afkoel en keer dit dan op 'n afkoelrakkie uit om heeltemal af te koel. Plaas dit op 'n geskikte koekstaander.
Klits die botter tot liggeel. Klits die versiersuiker geleidelik by. Voeg die lemoensap by wanneer die versiersuiker styf word. Hou aan klits tot die versiersuiker sag en romerig is.
Versier die koek na smaak.
My kommentaar pas nou glad nie by hierdie heerlike lemoenkoek resep nie, maar op nou die dag se Worskoning artikel kon ons geen kommentaar lewer nie, nou wil ek net graag vra; kan Maroela nie asseblief vir ons n paar worsresepte ook hier sit nie…sosatiewors, bladjangwors, sulke ander worse as boerewors. As mens sosatiewors resep bv Google kry mens net gewone boerewors wat op n stokkie geryg word met uie en mushrooms en ek wil fisies sosatiewors maak. Help asseblief bietjie, baie dankie.